‘সহজ কথা’-র সেটে প্রিয়ঙ্কা! আবার ফিরছে এই শো?

ওয়েব ডেস্ক : কয়েকমাস আগে বাংলা হারিয়েছে তার জনপ্রিয় অভিনেতাকে। তিনি হলেন রাহুল অরুণোদয় বন্দ্যোপাধ্যায় (Rahul Banerjee)। এ নিয়ে এখনও চলছে আইনি প্রক্রিয়া। এর পাশাপাশি ধীরে ধীরে ছন্দে ফিরছেন অভিনেত্রী প্রিয়াঙ্কা সরকার (Priyanka Sarkar)। সম্প্রতি মুক্তি পেয়েছে অভিনেত্রীর নতুন ওয়েব সিরিজ ‘কুহেলি’। এছাড়া ‘তারকাটা’ সিরিজের জন্যও অভিনয় শেষ করেছেন তিনি। তবে প্রশ্ন উঠছিল, রাহুলের সঞ্চালনায়, তাঁর ইউটিউব চ্যানেলের পডকাস্ট শো ‘সহজ কথা’র (Shohoj Katha)?

তবে জানা যাচ্ছে, প্রিয়াঙ্কার হাত ধরে নতুন ভাবে ফিরছে ‘সহজ কথা’ (Shohoj Katha)! প্রিয়াঙ্কার একটি পোস্ট দেখে তেমনই ইঙ্গিত পেয়েছেন নেটিজেনরা। সম্প্রতি ‘সহজ কথা’-র সেটে গিয়েছিলেন প্রিয়ঙ্কা। সেখান থেকে একগুচ্ছ ছবি শেয়ার করেছেন তিনি।

আরও খবর : সাবেক সাজের কঙ্গনা, গলায় মঙ্গলসূত্র, বিয়ে করলেন অভিনেত্রী?

আর ‘সহজ কথা’ (Shohoj Katha)-র সেটে প্রিয়ঙ্কা পৌঁছতেই অনেকে মনে করছেন, প্রিয়াঙ্কার হাত ধরে নতুন ভাবে ফিরতে পারে ‘সহজ কথা’। তবে প্রশ্ন উঠছে এর সঞালনা কে করবে? তবে এ নিয়ে এখনও ধোঁয়াশা বজায় রেখেছেন প্রিয়াঙ্কা।

বলা রাখা দরকার, রাহুল যখন প্রয়াত হয়েছিল, তার পরেই ‘সহজ কথা’-র (Shohoj Katha) পেজ থেকে লেখা হয়েছিল, ‘সহজ কথার সফর হয়তো এই পর্যন্তই ছিল।’ তবে এই শো আবার চালু হবে কি না, সেটাই এখন দেখার বিষয়।